[image: image1.png]



ŠAKIŲ RAJONO SAVIVALDYBĖS  TARYBA

SPRENDIMAS

DĖL UŽDAROSIOS AKCINĖS BENDROVĖS „ŠAKIŲ KNYGYNAS“ LIKVIDAVIMO
2008 m. gruodžio 23 d. Nr. T-361
Šakiai


Savivaldybės taryba, vadovaudamasi Lietuvos Respublikos civilinio kodekso (Žin., 2000, Nr. 74-2262; 2004, Nr. 72-2495) 2.106 str. 1 p., 2.107, 2.108 ir 2.112 str., Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p., Akcinių bendrovių įstatymo (Žin., 2000, Nr. 64-1914; 2003, Nr. 123-5574) 20 str. 1 d. 19 ir 20 p., 73 ir 74 str., nusprendžia:


1. Likviduoti uždarąją akcinę bendrovę „Šakių knygynas“ nuo 2009 m. sausio 1 d.

2. Paskirti uždarosios akcinės bendrovės „Šakių knygynas“ direktorę Eleną Ireną Rinkevičienę bendrovės likvidatore nuo 2009 m. sausio 1 d., nustatant tarnybinio atlyginimo koeficientą 2,5 (koeficiento pagrindu imama Lietuvos Respublikos Vyriausybės nutarimu patvirtinta minimali mėnesinė alga).

3. Įgalioti savivaldybės merą pasirašyti su uždarosios akcinės bendrovės „Šakių knygynas“ likvidatore terminuotą darbo sutartį.


4. Įpareigoti uždarosios akcinės bendrovės „Šakių knygynas“ likvidatorę likviduoti įmonę Lietuvos Respublikos akcinių bendrovių įstatymo 73 ir 74 straipsniuose nustatyta tvarka, likvidavimo procedūras pradedant ne vėliau kaip per 5 darbo dienas nuo paskyrimo likvidatore dienos.

